VM i skiskyting 2009

Det 43. verdensmesterskapet i skiskyting ble arrangert fra 14. til 22. februar 2009 i det sørkoreanske vintersportsstedet Pyeongchang.

Det ble konkurrert i elleve øvelser, av disse var det tre lagøvelser. Norge ble mestvinnende nasjon med 8 av 33 medaljer, hvorav fire gull-, en sølv- og tre bronsemedaljer. Tyskland vant også 8 medaljer, to gull, fire sølv og to bronse. De mestvinnende utøverne ble Ole Einar Bjørndalen med fire gull og Kati Wilhelm med to gull og to sølv.

Alle øvelsene i VM talte også med i Verdenscupen i skiskyting 2008/09.

Søknadsproses 
Under IBUs 6. kongress i Varna i Bulgaria i september 2004 tapte Pyeongchang først avstemningen om å få arrangere VM i skiskyting 2008 for svenske Östersund. Senere under samme kongress ble byen tildelt mesterskapet for 2009 da de vant den siste avstemningsrunden mot den russiske byen Khanty-Mansijsk med 23 mot 22 stemmer. Andre søkere var Minsk i Belarus, Osrblie i Slovakia og Lahtis i Finland. Pyeongchang var senere også kandidatby for å få arrangere vinter-OL i både 2010, 2014 og 2018 og ble valgt som arrangørby for Vinter-OL 2018.

Medaljevinnere

Menn

Kvinner

Miksstafett

Deltakere 
250 skiskyttere fra 39 nasjoner deltok i mesterskapet, 151 menn og 99 kvinner.

Program
Alle klokkeslett er lokal tid i Sør-Korea.

Rammen rundt mesterskapet
Opptakten til selve mesterskapet ble preget av en dopingskandale i den russiske skiskyttertroppen. Jekaterina Jourijeva, Albina Akhatova og Dmitrij Jarosjenko testet alle positiv på det forbudte stoffet EPO etter verdenscuprennene i Östersund  til  desember 2008. Resultatene fra A-prøvene ble kjent tidlig i februar og diskusjonen gikk heftig om hvorvidt hele den russiske troppen burde utestenges. B-prøvene ble offentliggjort 13. februar. Alle de tre utøverne reiste hjem fra deltagerlandsbyen samme dag.

Program, dag for dag 
14. februar: Mesterskapet ble innledet med sprintdistanser for kvinner og menn. På kvinnedistansen ble det dobbelt tysk seier ved Kati Wilhelm og Simone Hauswald foran Olga Zajtseva fra Russland mens herredistansen ga firedobbelt norsk seier. Emil Hegle Svendsen, som var en av forhåndsfavorittene, sto over herrenes sprint på grunn av sykdom. Allikevel ble det firedobbelt norsk; Ole Einar Bjørndalen vant 1,2 sekunder foran Lars Berger mens superveteranen Halvard Hanevold tok bronse og Alexander Os fjerdeplassen. 

15. februar: Dag to i mesterskapet ble det gjennomført jaktstartsøvelser. Kvinneøvelsen ble vunnet av svenske Helena Jonsson foran  Kati Wilhelm, Tyskland og Olga Zajtseva fra Russland. De norske utøverne skuffet igjen. Beste norske ble Tora Berger på en 9.-plass. Ole Einar Bjørndalen vant herrenes øvelse klart, foran russiske Maksim Tsjudov og Alexander Os. En stund så det ut til at en protest skulle frata ham seiren (Se kommentar ved resultatlisten for 12,5 km jaktstart). Ettersom distansene i mesterskapet teller med i verdenscupen, medførte Bjørndalens seier på jaktstarten at han tangerte Ingemar Stenmark som den vinteridrettsutøver uansett gren med flest verdenscupseire (86 totalt). 

16. februar: Konkurransefri dag.

17. februar: Denne dagen sto kun 20 km, (normaldistansenfor menn) på programmet. Igjen kom Ole Einar Bjørndalen øverst på pallen. Selv med 3 bom (3 tilleggsminutter; ingen strafferunder på denne distansen) var han uslåelig. Sølvmedaljenvinneren, Christoph Stephan fra Tyskland, fikk kun ett tilleggsminutt, men ble likevel slått med 14 sekunder. Bronsen gikk til Jakov Fak fra Kroatia. Også han fikk ett tilleggsminutt. Etter seieren på 20 km hadde Bjørndalen gått forbi den legendariske Stenmark med totalt 87 verdenscupseire.

18. februar var dagen for kvinnenenes normaldistanse, 15 km. Som i herrenes normaldistanse ga hvert bom ett tilleggsminutt. Igjen triumferte Kati Wilhelm fra Tyskland. Dette var hennes andre gull, i tillegg til ett sølv. Teja Gregorin fra Slovenia tok en overraskende sølvmedalje mens Tora Berger fikk sin første medalje i mesterskapet gjennom å sikre seg tredjeplassen.

19. februar ble øvelsen miksstafett avholdt, med to kvinnelige og to mannlige deltakere på hvert av landslagene. Frankrike vant gull foran Sverige og Tyskland, mens Norge denne gang ikke nådde seierspallen.

20. februar Konkurransefri dag.

21. februar hadde kvinnene sin stafett og mennene gikk fellesstart. I kvinnenes stafett endte Russland øverst på pallen med Tyskland og Frankrike på plassene etter. Norge endte på en 11.-plass. I herrenes fellesstart fikk Dominik Landertinger fra Østerrike gull fulgt av Christoph Sumann fra Østerrike og Ivan Tsjerezov fra Russland. Beste norske ble Ole Einar Bjørndalen med en 4.-plass.

22. februar hadde mennene sin stafett og kvinnene gikk fellesstart. I mennenes stafett fikk Norge gull fulgt av Østerrike og Tyskland. På kvinnenes fellesstart endte Olga Zajtseva fra Russland øverst på pallen fulgt av Anastasija Kuzmina fra Slovakia og Helena Jonsson fra Sverige. Beste norske ble Tora Berger som endte på en 15.-plass.

Resultater

Menn

10 km sprint
  
Dato: 14. februar 2009 Deltakerne skyter to ganger (à 5 skudd), en gang liggende og en gang stående. For hver bom må deltakeren gå en strafferunde på 150 m.

12,5 km jaktstart
  
Dato: 15. februar 2009 Utøverne skyter fire ganger (2 ganger liggende og 2 stående), og hver bom gir en strafferunde på 150 m. Kun de 60 beste fra sprinten deltar i jaktstarten. 

Ole Einar Bjørndalen, Lars Berger og flere andre utøvere ble først (etter protest fra Russland) ilagt en straff på ett minutt etter å ha gått feil. Etter en anke fra flere land, deriblant Norge, ble straffen fjernet, og Bjørndalen ble likevel utropt til verdensmester.

20 km normaldistanse
  
Dato: 17. februar 2009 Utøverne skyter fire ganger (à 5 skudd), og skytingene kommer i rekkefølgen liggende, stående, liggende og stående. For hver bom får deltageren ett minutt lagt til tiden.

15 km fellesstart
  
Dato: 21. februar 2009 Utøverne skyter fire ganger (2 ganger liggende og 2 stående), og hver bom gir en strafferunde på 150 m.

4 x 7,5 km stafett
  
Dato: 22. februar 2009

Kvinner

7,5 km sprint
  
Dato: 14. februar 2009 Deltakerne skyter to ganger (à 5 skudd), en gang liggende og en gang stående. For hver bom må deltakeren gå en strafferunde på 150 m.

10 km jaktstart
  
Dato: 15. februar 2009 Utøverne skyter fire ganger (2 ganger liggende og 2 stående), og hver bom gir en strafferunde på 150 m. Kun de 60 beste fra sprinten deltar i jaktstarten.

15 km normaldistanse
  
Dato: 18. februar 2009 Utøverne skyter fire ganger (à 5 skudd), og skytingene kommer i rekkefølgen liggende, stående, liggende og stående. For hver bom får deltageren ett minutt lagt til tiden.

12,5 km fellesstart
  
Dato: 22. februar 2009 Utøverne skyter fire ganger (2 ganger liggende og 2 stående), og hver bom gir en strafferunde på 150 m.

4 x 6 km stafett
  
Dato: 21. februar 2009

Miksstafett

2 x 6 km + 2 x 7,5 km miksstafett
  
Dato: 19. februar 2009

Medaljestatistikk

Beste nasjon

Beste utøver

Norges tropp 
Norges skiskytterforbund tok 18. januar 2009 ut 12 utøvere, seks kvinner og seks menn.

Referanser

Eksterne lenker
 
 Biathlon World Championships – Men hos firstskisport.com
 Biathlon World Championships – Women hos firstskisport.com

 
Internasjonale mesterskap i 2009
Sport i Sør-Korea i 2009
Internasjonale mesterskap i Sør-Korea
Sport i Pyeongchang
Skiskyting i 2009
Skiskyting i Sør-Korea